ประจำเดือนไม่มา4-5เดือนแล้วหลั่งในมีโอกาสท้องไหมคะ ที่ประจำเดือนไม่มาเพราะว่าเคยฉีดยาคุมเมื่อตอนมีนาคมแต่ตอนนี้ยาคุมหมดแล้ว
สวัสดีค่ะ หากได้ฉีดยาคุมกำเนิดเข็มสุดท้าย ไปตั้งแต่เดือน มี.ค. 62 แล้วไม่ได้ไปฉีดอีก การทำงานของรังไข่และประจำเดือน ก็จะกลับมาภายใน 4-10 เดือน แต่ในบางรายอาจใช้เวลานานเป็นปีได้ อย่างไรก็ตาม หากได้มีเพศสัมพันธ์ไปโดยไม่ได้ป้องกัน ก็จะมีโอกาสตั้งครรภ์ได้ค่ะ ดังนั้น หากมีเพศสัมพันธ์ครั้งสุดท้ายมานานเกิน 2 สัปดาห์แล้ว แนะนำควรลองตรวจหาการตั้งครรภ์ดูด้วยค่ะ หากตรวจไม่พบ ก็ให้รอประจำเดือนต่อไปก่อน และหากจะมีเพศสัมพันธ์ และยังไม่พร้อมที่จะตั้งครรภ์ ก็ควรใช้ถุงยางอนามัยป้องกันไปก่อนค่ะ หรืออาจเริ่มทานยาคุมกำเนิดไปเลยก็ได้ เพียงแต่ในช่วง 7 วันแรกของการทานยา ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ก่อนค่ะ